अंतत: खिताब जीतना राहत की बात : हेंडरसन - National Dunia
अंतत: खिताब जीतना राहत की बात : हेंडरसन
लंदन, 26 जून, (आईएएनएस)। इंग्लैंड के फुटबाल क्लब लिवरपूल के कप्तान जोर्डन हैंडरसन अपनी टीम के 30 साल के इंग्लिश प्रीमियर लीग (ईपीएल) के खिताबी सूखे को खत्म कर काफी खुश है।
चेल्सी द्वारा मैनचेस्टर सिटी को 2-1 से हराने के बाद लिवरपूल ने ईपीएल का खिताब अपने नाम कर लिया है।
लिवरपूल 30 साल बाद अपने खिताबी सूखे को खत्म करने में सफल रही है। गुरुवार को खेले गए मैच में मैनचेस्टर सिटी की हार के साथ ही यह बात पक्की हो गई और जार्गन क्लोप की टीम ने सिटी पर 23 अंकों की बढ़त के साथ यह खिताब अपने नाम किया। लिवरपूल ने आखिरा बार खिताब 1990 में जीता था।
एनफील्ड क्लब ने बुधवार को कोविड-19 के बाद खेले गए अपने पहले घरेलू मैच में क्रस्टल पैलेस को 4-0 से हरा दिया था।
खिताबी जीत सुनिश्चित होने के बाद हेंडरसन ने क्लब की वेबसाइट को दिए इंटरव्यू में कहा, यह शानदार अहसास है, ईमानदारी से कहूं तो बयां करना मुश्किल है। लेकिन अंतिम सीटी बजने के बाद बहुत अच्छा लग रहा था। अंतत: खिताब जीतना एक सुखद अहसास है।
उन्होंने कहा, मैं प्रीमियर लीग जीतने के अहसास को कभी शब्दों में बयां नहीं कर सकता, जिस तरह मैं चैम्पियंस लीग जीतने को नहीं कर सकता। यह एक अलग अहसास है और मुझे इस पर गर्व है।
कप्तान ने कहा, मैं जब इस क्लब में पहली बार आया था तब से इस मैनेजर, खिलाड़ियों, प्रशंसकों के साथ के साथ जो सफर तय किया है उसका हिस्सा बन सम्मानित महसूस कर रहा हूं। यह विशेष है।
हैंडरसन ने कहा, यह अपने अंदर ललक को जिंदा रखने की बात है। मुझे कभी इस बात में शक नहीं था क्योंकि हमने पहले भी इस बात को साबिता किया है कि हम में ललक है। हमने ट्रॉफी जीती हो या हारी हो, हमने सब कुछ सही किया था इसलिए मुझे कोई शक नहीं था कि हम सही तरह से काम करेंगे।
मेलबर्न, 22 जनवरी (आईएएनएस)। मौजूदा चैम्पियन सर्बिया के नोवाक जोकोविक बुधवार को आसान जीत के साथ साल के पहले ग्रैंड स्लैम आस्ट्रेलियन ओपन के...
surgicalstrike2: भारत ने 12 मिराज फाइटर प्लेन से पाकिस्तान पर किया ताबड़तोड़ हमला
-भारत ने LOC में बरसाए 1000 किलोग्राम के बम नई दिल्ली। पुलवामा हमले के बाद भारत...
नई दिल्ली, 2 फरवरी (आईएएनएस)। आम बजट में व्यक्तिगत आयकर प्रस्तावों पर अधिकतर लोगों ने संतुष्टि जाहिर की है। केंद्रीय वित्त मंत्री निर्मला सीतारमण...